**Сигурна кућа за жене и децу жртве породичног насиља**

**Ниш**

***ПРОГРАМ РАДА ЗА 2017.ГОДИНУ***

**Садржај:**

1. **Увод**
   1. **Полазне основе**
   2. **Циљеви функционисања установе**

1. **Програмске активности**

**2.1 Планиране активности**

* 1. **Пројектне активности**

**2.3Остале активности**

**1.УВОД**

* 1. Полазне основе

Без обзира на све досадашње позитивне резултате које је Сигурна кућа остварила, установа ће и у наредној години наставити свој активан рад на побољшању како квалитета подршке женама и деци жртвама породичног насиља тако и на превенцији и подизању друштвене свести када је овај проблем у питању.

Од великог је значаја доношење Закона о спречавању насиља у породици, као и измена и допуна Кривичног закона, јер то доприноси јачању улога организација и институција које се баве проблемом породичног насиља.

1.2 Циљ функционисања установе

Сигурна кућа је у досадашњем раду пружила уточиште и подршку за преко 600 корисника, омогућавајући жртавама породичног насиља опоравак од траума изазваних породичним насиљем и пружајући им физичку, емотивну и психолошку подршку и сигурност. Корисницама је на располагању и правна помоћ у превазилажењу веза са насилником и заштити својих права, као и посебан рад са децом ради превазилажења траума и помоћи у учењу.

Како би оправдала сврху свог посотјања, главни циљ функционисања Сигурне куће и у наредном периоду биће:

* уклањање психолошких последица породичног насиља,
* повећање базичне психолошке сигурности и самопоуздања,
* овладавање стресом изазваним искусвом насиља у породици и
* подизања нивоа личне компетенције.

1. **ПРОГРАМСКЕ АКТИВНОСТИ**

2.1 Планиране активности

Обављајући своју основну делтаност у смислу пружања уточишта жртвама, старања о њиховој безбендости и пружању психо – социјалне и правне подршке и помоћи, Сигурна кућа ће и наредне године наставити са праксом организовања групних и индивидуалних едукативно – креативних радионица са корисницима у циљу превазилажења криза. Едукативни и креативни рад доприносе оснаживању жртава породичног насиља, јачајући њихову индивидуалну моћ, самопоуздање и контролу над сопственим животом.

Проценти показују да је међу жртвама породичног насиља, које уточиште проналазе у Сигурној кући, највише корисница са нижим степеном стручне спреме. Због свог економског статуса оне нису у стању да себи обезбеде независност, због чега се, у највећем броју случајева, након изласка из Сигурне куће враћају насилнику. Економска независност би им омогућила да доносе важне животне одлуке не зависећи од воље партнера, те ће Сигурна кућа уложити све напоре како би омогућила својим корисницама додатно професионално оспособљавање и доквалификацију, а како би им у сарадњи са друштвено одговорним фирмама и компанијама омогућила лакше проналажење запослења.

Имајући у виду да су, ангажованим радом у протеклом периоду, створени сви потребни услови како би Сигурна кућа несметано обављала своју основну делатност, наредну годину обележиће превентивни рад на сузбијању породичног насиља. Наиме, гостовањем у медијима, одржавањем многобројних трибина, округлих столова и предавања, првенствено у институцијама образовања (факултетима и средњим школама), радиће се на промени доскорашњег друштвеног става да је породично насиље унутарпородични проблем, а не проблем друштва и институција.

Наставиће се блиска сарадња са свим релевантним институцијама, владиним и невладиним организацијама, првенствено са полицијом, тужилаштвом и судством, како би се превентивним мерама предупредио и елиминисао овај облик насиља.

* 1. Пројектне активности

Највећи број планираних активности за наредну годину биће посвећен превенцији породичног насиља, али и економском оснаживању жртава, па је се у ту сврху планира аплицирање пројектима и сардања са иностраним међународним организацијама.

Како би се заокружио четвророгодишњи процес стварња што бољих услова за боравак корисника у Сигурној кући, планира се аплицирање пројектом код „Нафтне индустрије Србије“ са циљем прибављања средстава за набавку службеног возила, неопходног за нормално функционисање установе.

* 1. Остале активности

Након спроведеног истраживања на тему „Млади и партнерско насиље“ и „Насиље над страрима“, у плану је да се у 2017.години одрже трибине на којима ће се дискутовати о односима и сарадњи између млађе и старије популације.

Сигурна кућа ће у наредној години спровести ново истраживање из области родне равноправности и насиља у породици. Овога пута истраживачки рад биће на тему „Ставови мушкараца о позицији жена и квалитета брачног живота“. У плану је да се резултати истраживачког рада презентују 15. маја, за округлим столом у Медиа центру, када се иначе обележава Међународни дан породице.

У складу са Правилником о лиценцирању организација социјалне заштите, у законском року поднет је захтев Инспекторату социјалне заштите у оквиру Министарства рада и социјалне политике за лиценцирање Сигурне куће као установе социјалне заштите. Предузете су све мере у прикупљању потребне документације и остваривању закоснких услова за рад, па се очекује да ће се поступак лиценцирања окончати почетком наредне године. Такође наставиће се процес едукације и усавршавања стручних радника Сигурне куће у раду са жртвама породичног насиља, кроз семинаре и акредитоване програме.

Директор

дипл.психолог Соња Шћекић